Melléklet a …/2014. számú Képviselő-testületi határozathoz

TELEKALAKÍTÁSSAL VEGYES ADÁSVÉTELI SZERZŐDÉS

(tervezet)
amely létrejött egyrészről Kiskőrös Város Önkormányzata (székhely: 6200 Kiskőrös, Petőfi S. tér 1., statisztikai számjel: 15724784-8411-321-03, törzskönyvi azonosító szám:724782, adószám: 15724784-2-03,  képviseli: Domonyi László Mihály polgármester) mint eladó és telekalakító (a továbbiakban: Eladó),
másrészről a Regres–Car Biztosítási Szaktanácsadó Kft. (székhely: 6200 Kiskőrös, Petőfi tér 9. I/12., cégjegyzékszám: Cg. 03-09-103506, statisztikai számjel: 11370943-6621-113-03, adószám: 11370943-2-03, képviseli: Sinkovicz Attila ügyvezető) mint vevő és telekalakító (a továbbiakban: Vevő),
Midi László (szül. név: , szül. hely, idő: , anyja neve: , személyi száma: ) Kiskőrös, ................. szám alatti lakos mint telekalakító és

Midi Judit Aranka (szül. név: , szül. hely, idő: , anyja neve: , személyi száma: ) Kiskőrös, ................. szám alatti lakos mint telekalakító (a továbbiakban együttesen: Szerződő Felek) között az alulírott napon és helyen, az alábbi feltételek mellett:

1. A Szerződő Felek rögzítik, hogy az Eladó kizárólagos, a Kiskőrös belterületi 2472/2/A/1, 2472/2/A/2, 2472/2/A/3, 2472/2/A/4, 2472/2/A/5, 2472/2/A/6, 2472/2/A/8, 2472/2/A/9, 2472/B/1 és 2472/2/B/2. hrsz-t megillető átjárási szolgalmi jogon túl per-, teher- és igénymentes üzleti vagyonát képezi 1/1 tulajdoni hányadban a Kiskőrös belterületi 2472/1. hrsz-on nyilvántartott, 356 m2 nagyságú kivett beépítetlen terület megjelölésű ingatlan.
2. A Szerződő Felek rögzítik továbbá, hogy az Eladó kizárólagos, a Kiskőrös belterületi 2472/2/A/1, 2472/2/A/2, 2472/2/A/3, 2472/2/A/4, 2472/2/A/5, 2472/2/A/6, 2472/2/A/8, 2472/2/A/9, 2472/B/1 és 2472/2/B/2. hrsz-t megillető átjárási szolgalmi jogon túl per-, teher- és igénymentes korlátozottan forgalomképes törzsvagyonát képezi 1/1 tulajdoni hányadban a Kiskőrös belterületi 2473. hrsz-on nyilvántartott, 1 ha 608 m2 nagyságú kivett  középiskola, sportcsarnok és kazánház megjelölésű ingatlan.
3. A Szerződő Felek rögzítik továbbá, hogy Midi László ¼ és Midi Judit Aranka ¾ tulajdoni hányadban tulajdonosai a Kiskőrös belterületi 2470. hrsz-on nyilvántartott, 1194 m2 nagyságú, kivett lakóház, udvar megjelölésű ingatlannak. Az ingatlant terheli néhai Midi Sándorné özvegyi joga és néhai Midi Györgyné holtig tartó haszonélvezeti joga, a Kiskőrösi Polgármesteri Hivatal javára határozatlan ideig szóló telekalakítási és építési tilalom, az OTP Kereskedelmi Bank Rt. (jelenleg: OTP Bank Zrt.) javára 100.000 Ft kölcsön és járulékai erejéig bejegyzett jelzálogjog az azt biztosító elidegenítési és terhelési tilalommal, valamint az Adó-és Pénzügyi Ellenőrzési Hivatal (jelenleg: Nemzeti Adó- és Vámhivatal) javára 2.055.748 Ft adótartozás és járulékai erejéig bejegyzett végrehajtási jog.
4. Midi László és Midi Judit Aranka közösen kérik, feltétlen és visszavonhatatlan hozzájárulásukat adják ahhoz, hogy a T. Kiskőrösi Járási Hivatal Járási Földhivatala a kiskőrösi 2470. hrsz-ú ingatlant terhelő, néhai Midi Sándornét illető özvegyi jogot és néhai Midi Györgyné holtig tartó haszonélvezeti jogát (elhalálozásukra tekintettel), valamint az OTP Kereskedelmi Bank Rt. (jelenleg: OTP Bank Zrt.) javára 100.000 Ft kölcsön és járulékai erejéig bejegyzett jelzálogjogot és az azt biztosító elidegenítési és terhelési tilalmat törölje az ingatlan-nyilvántartásból. A törléshez szükséges okiratokat (halotti anyakönyvi kivonatok, OTP Bank Zrt. törlési engedélye) a Szerződő Felek jelen szerződéshez csatolják.

5. A Szerződő Felek közösen kérik, feltétlen és visszavonhatatlan hozzájárulásukat adják ahhoz, hogy a T. Kiskőrösi Járási Hivatal Járási Földhivatala a kiskőrösi 2470. hrsz-t terhelő, Kiskőrös Város Polgármesteri Hivatalát illető telekalakítási és építési tilalmat törölje az ingatlan-nyilvántartásból. A Kiskőrösi Polgármesteri Hivatal törlési engedélyét a Szerződő Felek jelen szerződéshez csatolják.
6. A jelen szerződés 1-3. pontjában rögzített ingatlanokra vonatkozó 16/323/2013. számú záradékolt változási vázrajz alapján a Kiskőrösi Járási Földhivatal 800140/8/2013. számú jogerős határozatával telekhatár-rendezéses telekalakítást engedélyezett. A telekalakítás után létrejön a kiskőrösi 2470. hrsz-ú ingatlan 1226 m2 nagysággal, a kiskőrösi 2472/1. hrsz-ú ingatlan 297 m2 nagysággal, valamint a kiskőrösi 2473. hrsz-ú ingatlan 1 ha 635 m2 nagysággal. 
7. A jelen szerződés 1. pontjában megjelölt ingatlant az önkormányzati vagyonról, a vagyon hasznosításáról szóló 26/2012. (XII.19.) önk. rendelet 12. § (4) bekezdés b) pontjában foglalt felhatalmazás alapján a Polgármester értékesítésre jelölte ki. A Szerződő Felek a …./2014. számú Képviselő-testületi határozat alapján megállapodnak a kiskőrösi 2472/1. hrsz-ú ingatlanból 297 m2 nagyságú terület Vevő részére történő eladásában, a fennmaradó 59 m2 nagyságú területből 32 m2 nagyságú terület beolvad a kiskőrösi 2470. hrsz-ú ingatlanba, 27 m2 nagyságú terület pedig beolvad a kiskőrösi 2473. hrsz-ú ingatlanba.
8. Az Eladó eladja, a Vevő pedig megvásárolja a jelen szerződés 1. pontjában megjelölt ingatlan 16/323/2013. számú záradékolt változási vázrajz szerinti 297 m2 nagyságú területét, minden természetes és jogi tartozékával együtt, általa megtekintett állapotban.
9. A Szerződő Felek az ingatlanrész vételárát összesen bruttó 2.673.000,- Ft, azaz kettőmillió-hatszázhetvenháromezer forintban (9000 Ft/m2) állapítják meg. Az Eladó kijelenti, hogy az általános forgalmi adóról szóló 2007. évi CXXVII. törvény 86. § (1) bekezdés k) pontja alapján mentes az adó alól.
10. A Szerződő Felek rögzítik, hogy a Vevő az Eladó részére a vételár összegét számla ellenében a jelen szerződés aláírását követő 5 munkanapon belül ügyvédi letétbe helyezi Dr. Laczi Miklós ügyvéd, mint Letéteményes (iroda: 6230 Soltvadkert, Ifjúság útja 1.) 10102543-44989100-02004003 számú ügyvédi letéti számlájára történő átutalással. A Szerződő Felek rögzítik, hogy a Letéteményes akkor jogosult és köteles a letétbe helyezett vételár összegét az Eladó, mint Jogosult részére kifizetni, ha a Vevő tulajdonjoga az ingatlan-nyilvántartásba önálló helyrajzi számon, jelen szerződésben meghatározottak szerint kialakított ingatlanon jogerősen bejegyzésre kerül. A Szerződő Felek kötelezettséget vállalnak arra, hogy a Vevő tulajdonjogának ingatlan-nyilvántartásba történő bejegyzéséről szóló jogerős határozatot, annak kézhezvételét követő 5 napon belül megküldik Dr. Laczi Miklós Letéteményes részére (hiteles másolatban), mely határozat kézhezvételét követően, annak birtokában a letétbe helyezett vételár összegét Letéteményes legkésőbb 5 munkanapon belül átutalja az Eladó K&H Bank Zrt-nél vezetett 10400621-00027753-00000008 számú bankszámlájára. Amennyiben a szerződés aláírásától számított 60 napon belül nem kerül sor a Vevő tulajdonjogának - önálló helyrajzi számon, jelen szerződésben meghatározottak szerint kialakított ingatlanon - az ingatlan-nyilvántartásban való jogerős átvezetésére, úgy a Vevő jogosult jelen szerződéstől elállni. A Vevő elállásáról történő tájékoztatás alapján, annak kézhezvételétől számított 5 munkanapon belül Dr. Laczi Miklós, Letéteményes jogosult és köteles a letétbe helyezett vételár összegét visszautalni a Vevő Budapest Bank Zrt. által vezetett 10102543-12668812-00000000 számú bankszámlájára (illetve amennyiben Eladó hibájából nem kerül sor a szerződés aláírásától számított 60 napon belül Vevő tulajdonjogának az ingatlan-nyilvántartásban történő átvezetésére, úgy az Eladó köteles megfizetni a Vevőnek a jelen szerződésből kifolyólag felmerült, igazolt költségeit is). Az Eladó a vételár teljes összegének megfizetését követően köteles az ingatlant a Vevő képviselője részére birtokba adni (birtokátruházás). A Szerződő Felek a birtokba adás napján átadás-átvételi jegyzőkönyvben rögzítik az ingatlan átadásának tényét.
11. A Vevő a vételár teljes összegének megfizetése napjától kezdve szedi a dolog hasznait, viseli terheit, és azt a kárt, amelynek megtérítésére senkit sem lehet kötelezni.

12. Az Eladó jelen szerződés aláírásával feltétlen és visszavonhatatlan beleegyezését és hozzájárulását adja ahhoz, hogy a jelen szerződés 1. pontjában meghatározott ingatlanból telekalakítás és adásvétel folytán 297 m2-rel létrejövő Kiskőrös belterületi 2472/1. hrsz-ú ingatlan kizárólagos tulajdonjoga a Vevő javára adásvétel jogcímén az ingatlan- nyilvántartásba bejegyzésre kerüljön.
13. A tulajdonszerzéssel kapcsolatos költségek a Vevőt terhelik, a tulajdonjogban bekövetkezett változás ingatlan-nyilvántartásban történő átvezettetésének költsége is a Vevőt terheli.

14. Az Eladó kijelenti, hogy Magyarországon székhellyel rendelkező jogi személy, belföldi helyi önkormányzat, a Vevő kijelenti, hogy Magyarországon bejegyzett gazdasági társaság és egyben a nemzeti vagyonról szóló 2011. évi CXCVI. törvény szerinti átlátható szervezet, amelyek ügyletkötési, tulajdonszerzési és elidegenítési képességét jogszabály nem korlátozza és nem zárja ki. A Vevő képviseletében eljáró természetes személy kijelenti, hogy a Vevő képviseletében eljárhat, jogokat szerezhet és kötelezettségeket vállalhat. A Vevő kéri a T. Kiskőrösi Járási Hivatal Járási Földhivatalát, hogy az ingatlan-nyilvántartásról szóló 1997. évi CXLI. törvény 37. § (3a) és (3b) bekezdésében foglaltaknak megfelelően a cégkivonatot és az aláírási címpéldányt a cégbíróságtól elektronikusan, közvetlen lekérdezéssel szerezze be.
15. A jelen szerződéssel egyidejűleg a Szerződő Felek rögzítik, hogy az Eladó tulajdonát képező kiskőrösi 2473 hrsz-ú, Kiskőrös, Árpád u. 4. szám alatti középiskola, sportcsarnok és kazánház megjelölésű ingatlan közvetlenül szomszédos a 2472/1. hrsz-ú ingatlannal, melynek megközelítése, közterület-kapcsolata kizárólag a 2473. hrsz-ú ingatlanon történő átjárással biztosított. Az Eladó és a Vevő megállapodnak abban, hogy a kiskőrösi 2473. hrsz-ú ingatlan terhére a 2472/1. hrsz-ú ingatlan mindenkori tulajdonosait megillető átjárási szolgalmi jogot alapítanak ingyenesen. Az átjárási útvonal, a Kiskőrös, Árpád utca, a Társasház főépülete és a Gimnázium és Sportcsarnok épülete közötti bejárón át, az ingatlan megközelítését szolgáló, célszerű legrövidebb útvonal, egyéb korlátozás nélkül. Az átjárási jog gyalogosokra és járművekre egyaránt kiterjed.

16. Az Eladó és a Vevő ezennel feltétlen és visszavonhatatlan beleegyezését adja ahhoz, hogy az ingatlan-nyilvántartásba átjárási szolgalmi jogot jegyezzenek be a kiskőrösi 2472/1. hrsz-ú ingatlan javára és egyben a kiskőrösi 2473. hrsz-ú ingatlan terhére. 
17. Jelen szerződéssel egyidejűleg a Szerződő Felek tudomásul veszik, hogy a korábbi háromoldalú megállapodásban rögzített, az érintett ingatlanon kijelölt parkolóhelyek a Kiskőrös, Árpád u. 2. szám alatti társasház előtti 2662. hrsz-ú ingatlanon létesített parkolóban lesznek kijelölve.
18. A Szerződő Felek jelen szerződés aláírásával feltétlen és visszavonhatatlan beleegyezésüket és hozzájárulásukat adják ahhoz, hogy a jelen szerződés 1. pontjában meghatározott ingatlanból 32 m2 az Eladó javára telekalakítás jogcímén átvezetésre kerüljön a kiskőrösi 2470. hrsz-ú ingatlanba az ingatlan-nyilvántartásban. A Szerződő Felek rögzítik továbbá, hogy ezzel a jogügylettel tulajdonátruházás nem történik.
19. A telekalakítással kapcsolatos költségek az Eladót terhelik, a telekalakítás ingatlan-nyilvántartásban történő átvezettetésének költsége is az Eladót terheli.
20. Midi Judit Aranka és Midi László kijelenti, hogy nagykorú magyar állampolgárok, amelyek ügyletkötési, tulajdonszerzési és elidegenítési képességét jogszabály nem korlátozza és nem zárja ki.
21. A Szerződő Felek közösen kérik, feltétlen és visszavonhatatlan hozzájárulásukat és bejegyzési engedélyüket adják ahhoz, hogy a T. Kiskőrösi Járási Hivatal Járási Földhivatala a jogerős telekalakítási engedélyben és a záradékolt változási vázrajzban foglaltaknak megfelelően a Kiskőrös belterületi 2472/1. hrsz-ú ingatlanból 27 m2-t telekalakítás jogcímén vezessen át az Eladó javára a Kiskőrös belterületi 2473. hrsz-ú ingatlanba, a Kiskőrös belterületi 2472/1. hrsz-ú ingatlanból 32 m2-t  telekalakítás jogcímén vezessen át az Eladó javára a Kiskőrös belterületi 2470. hrsz-ú ingatlanba és a fennmaradó  Kiskőrös belterületi 2472/1. hrsz-ú 297 m2 nagyságú ingatlan 1/1 tulajdoni hányadát 297 m2 nagysággal adásvétel jogcímén a Vevő javára jegyezze be az ingatlan-nyilvántartásba, továbbá a kiskőrösi 2472/1. hrsz-ú ingatlan javára és egyben a kiskőrösi 2473. hrsz-ú ingatlan terhére átjárási szolgalmi jog alapítása jogcímén átjárási szolgalmi jogot jegyezzen be az ingatlan-nyilvántartásba, az ingatlanokat ezután a következő helyrajzi számokon és területekkel jegyezze be:
· a Kiskőrös belterületi 2470. hrsz-ú ingatlant 1226 m2 nagysággal, az alábbiak szerint:


- Midi Judit Arankát illető 1791/2452-ed tulajdoni hányaddal;

- Midi Lászlót illető 597/2452-ed tulajdoni hányaddal, az azt terhelő Adó-
és 
Pénzügyi Ellenőrzési Hivatal (jelenleg: Nemzeti Adó- és 
Vámhivatal) javára 
2.055.748 Ft adótartozás és járulékai erejéig 
bejegyzett végrehajtási joggal;


- Kiskőrös Város Önkormányzatát illető 64/2452-ed tulajdoni hányaddal;

· a Kiskőrös belterületi 2472/1. hrsz-ú ingatlant 297 m2 nagysággal a Regres–Car Biztosítási Szaktanácsadó Kft-t illető 1/1 tulajdoni hányaddal, megilleti a 2473. hrsz-ú ingatlant terhelő átjárási szolgalmi jog;
· a Kiskőrös belterületi 2473. hrsz-ú ingatlant 1 ha 635 m2 nagysággal, változatlan tulajdoni állással, terheli a 2472/1. hrsz-ú ingatlan átjárási szolgalmi joga.
22. A Szerződő Felek meghatalmazzák dr. Urbán Gábort, Kiskőrös Város Önkormányzatának jogtanácsosát jelen szerződés elkészítésére és ellenjegyzésére, valamint az ingatlan-nyilvántartási eljárásban történő képviseletre.

23. A jelen szerződésben nem szabályozott kérdésekben a Polgári Törvénykönyvről szóló 2013. évi V. törvény rendelkezései az irányadók.

A Szerződő Felek egyezően kijelentik, hogy egyéb kérdéseket rögzíteni nem kívánnak, a jogügylettel kapcsolatos tájékoztatást megértették, a szerződés tartalmát, mint tényvázlatot is elfogadják. A szerződés nyolc eredeti példányban készült, melyet a Szerződő Felek elolvasás után, mint akaratukkal mindenben megegyezőt jóváhagyólag aláírtak.

Kiskőrös, 2014. ……………………
Kiskőrös Város Önkormányzata,


Regres–Car Biztosítási Szaktanácsadó Kft.,
mint eladó képviseletében:



mint vevő képviseletében:

Domonyi László
Sinkovicz Attila

polgármester
ügyvezető

Pénzügyileg ellenjegyzem:





Szlanka Pálné
Midi László

pénzügyi osztályvezető
telekalakító
Ellenjegyzem:
Midi Judit Aranka

telekalakító

dr. Turán Csaba


jegyző 
Ellenjegyzem 2014. …………………… napján:
dr. Urbán Gábor jogtanácsos (Kiskőrös, Petőfi S. tér 1.) a Kecskeméti Törvényszék által …-es szám alatt nyilvántartásba vett …….-os igazolványszámon.

